
	COMISIA PENTRU SĂNĂTATE                                  COMISIA PENTRU MUNCĂ

              ŞI FAMILIE                                                    ŞI PROTECŢIE SOCIALĂ  


Bucureşti, 18 septembrie 2017                        Bucureşti, 18 septembrie  2017

Nr.4c-8/344                                                           Nr. 4c-7/138
RAPORT COMUN
asupra proiectului de Lege pentru modificarea Legii nr.448/2006 privind protecţia şi promovarea drepturilor persoanelor cu handicap
În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie şi Comisia pentru muncă şi protecţie socială au fost sesizate, prin adresa 
nr. PLx 61/2017 din 1 februarie 2017, cu dezbaterea pe fond, în procedură obişnuită, a proiectului de Lege pentru modificarea Legii nr.448/2006 privind protecţia şi promovarea drepturilor persoanelor cu handicap.
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.501/17.05.2016)

· avizul negativ al Comisiei juridice, de disciplină şi imunităţi 
(nr.4c-11/238/15.02.2017).

· avizul negativ al Comisiei pentru buget, finanţe şi bănci 
(nr.4c-2/136/14.06.2017).

· avizul favorabil al Comisiei pentru egalitatea de şanse pentru femei şi bărbaţi (nr.4c-17/1158/21.02.2017).

· punctul de vedere, negativ, al Guvernului (nr.3198/26.04.2017).

Proiectul de lege are ca obiect de reglementare modificarea prevederilor alin.(4) şi alin.(13) ale art.58 din Legea nr.448/2006, în sensul acordării adultului cu handicap unele prestaţii sociale raportate la salariul minim pe economie, precum şi actualizarea anuală a acestor prestaţii în funcţie de acelaşi indicator.

Proiectul de lege a fost adoptat de Senat, ca urmare a depăşirii termenului de adoptare, potrivit art.75 alin.(2) teza a III-a  din Constituţia României republicată, în data din 22 decembrie 2016.

Proiectul de lege face parte din categoria legilor organice, conform prevederilor art. art.73 alin.(3)  din Constituţia României, republicată. 

Membrii Comisiei pentru muncă şi protecţie socială au dezbătut iniţiativa legislativă în şedinţa din 31 august 2017. La lucrări şi-au înregistrat prezenţa 16 deputaţi, din totalul de 21 membri ai comisiei.
Membrii comisiei au hotărât, cu majoritate de voturi, respingerea iniţiativei legislative.

La dezbateri au participat, în conformitate cu prevederile art.55 din Regulamentul Camerei Deputaţilor, domnul Adrian Vlad Chiotan - preşedintele Autorităţii Naţionale pentru Persoanele cu Dizabilităţi şi doamna Ana Maria Neagoe - consilier în cadrul Autorităţii Naţionale pentru Persoanele cu Dizabilităţi.
Membrii Comisiei pentru sănătate şi familie au dezbătut iniţiativa legislativă în şedinţa din  13 septembrie 2017. La lucrări şi-au înregistrat prezenţa 16 deputaţi, din totalul de 19 membri ai comisiei.
Membrii comisiei au hotărât, cu unanimitate de voturi, respingerea iniţiativei legislative.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, membrii celor două comisii au hotărât să propună plenului Camerei Deputaţilor respingerea iniţiativei legislative întrucât Guvernul României a adoptat Ordonanţa de urgenţă nr.60/2017, care modifică alin.(4), (5) şi (13) ale art.58 din Legea nr.448/2006 privind protecţia şi promovarea drepturilor persoanelor cu handicap, în sensul majorării prestaţiilor acordate prin această lege.
PREŞEDINTE,
                                         PREŞEDINTE,



    Conf.dr.Florin BUICU                                  Adrian SOLOMON
                       



SECRETAR,                                                     SECRETAR,

  Dr.Cristina Elena DINU                                    Violeta RĂDUŢ
Întocmit,                                                                              

Consilier parlamentar Cristina Bologan                                            Consilier parlamentar Decebal Stănescu                                       









1/3
PAGE  
3/3

[image: image1.png]